**Rådet for Større Badesikkerhed**

**Bestyrelsesmøde - Referat**

**Torsdag, 30. januar 2020 kl. 15 -18**

**Solrød Center 57,1. 2680 Solrød Strand**

**Program for dagen**

Deltagere: Sven Hedegaard, Peter Møller Nielsen, Conny Krogh, John Mogensen, Henrik Høy-Caspersen, Anita Primdahl

Afbud: Steen Bjørn Pedersen, Erik Beck

1. **Meddelelser og oplæg**
   * + 1. Druknestatistik 2019  
          **Referat: I Aalborg har de gjort en stor indsats for at mindske drukneulykker ved havnen. Det har hjulpet en del. Det er hovedsagelig lystfiskere, tursejlere, og andre som falder over bord og drukner. Ved badning er det ca. 10. Sommeren sidste år, var heller ikke den bedste, det skal tages med i betragtning.**
       2. Høringer modtaget  
          **Referat: Vejledning om kontrol med svømmebade. Denne høring drejede sig primært om ændring af procedure ved fækale uheld. En overvejende teknisk konkretisering, som vi ikke har kommentarer til.**

**I en samme vejledning er der under pkt. 2.1 en oplistning af ”ikke godkendelsespligtige bassiner”. I den sammenhæng rejste der sig et spørgsmål om Rådet bør lave vejledninger til private huse med pool?**

* + - 1. Nyt fra ILS v/Erik Beck   
         **Referat: Erik var ikke til stede, Vi skal præsentere Prescan for svømmebade på ILSE-mødet i Spanien, 13.-16. marts 2020. Ønsket er at vi kan arbejde videre med vores model med sigte på en egentlig godkendelse. Trygfonden er også til stede på ILSE-mødet. De risikomomenter, der er i denne model skal tjekkes for en svømmehal, vil være en øjenåbner for mange. John vil sørge for at lave en test af prescan modellen i løbet af februar for forskellige typer af svømmebade for at se og prøve modellen af i praksis. Han vil koordinere dette med Erik.**
      2. Planlagte møder med:  
         Visit Nordjylland, Lollands kommune, Guldborgsund Kommune  
         **Referat: Vi har ikke fået aftalt noget med Visit Nordjylland. Det kunne også være interessant i Lolland. Conny har også henvendt sig til Vordingborg.**

1. Møde med Trygfonden   
   **Referat: Vi har valgt at udsætte mødet med Trygfonden.**
2. **Løbende aktiviteter**
   * + 1. Selvvurderingsmodel testes og klar.   
          Vandsikker Kommune Gribskov, Halsnæs og Helsingør. v/John Mogensen og Ivan T. Herrmann  
          **Referat: Ivan, CORS, viste en præsentationsfilm om Action-Cards, en kort film, som er tænkt til de sociale medier. Der er pt ca. 9 svømmehaller, der har købt Actions Cards. LML-Sport har indgået et samarbejde med CORS om at præsenterer AC for de svømmehaller, hvor de kommer. Restaurationsbranchen har også fået øjnene op for kortene.   
          Conny forslog Ivan at besøge kirker, de må også have behov for dem.**
       2. Database til druknestatistik og Uheldsregistrering, herunder Action-Cards v/Ivan T. Herrmann  
          **Referat: Vi har opsagt aftalen med Meltwater og overgår i maj til Infomedia. Ivan fortalte om hans tanke om opsamling af data. Det blev besluttet, at bestyrelsen ved hvert møde skal gennemgå de seneste registreringer i druknestatistikken og afgøre om de skal med i statistikken. Peter ville prøve at få afklaret om Rådet også kan få data fra politirapporterne.**

**Det er planen at druknestatistikken skal være tilgængelig direkte fra Rådets hjemmeside.**

**Vandsikker kommune. Der er kommet kommentarer og opdateringer i teksten fra John. ”Tid på livredning” er et af emnerne som skal med i vurderingen af den endelige udformning.**

**Hvordan introducerer man vandsikkerhed til børn i 3. klasse? John, vil prøve at spørge børnene om, hvad de mener er farligt ved vand, ved at de skal lave tegninger om det, som de synes er farligt. Det vil give skolerne et materiale, de kan bruge. John vil prøve at sortere tegningerne og se, hvad vi kan bruge og ikke bruge. Rådet vil prøve at finde midler til undersøgelsen.**

* + - 1. Afklaring af ejerforhold og brugerrettigheder mellem CORS og Rådet vedr. dataindsamling og systemforhold. v/Ivan T. Herrmann  
         **Referat: Vi laver et dokument der beskriver hvem, der har rettighederne og ejerforhold. Sven kontakter en advokat, der skriver et dokument.**
      2. Prescan for svømmehaller. Status ved Erik  
         **Erik meldte afbud**
      3. Årshjul 2020  
         **Referat: Måske kan vi lave nogle ting sammen med Dansk Svømmebads Teknisk forening. Henrik undersøger mulighederne. DGI og DSF holder årligt møde, men der er ikke noget om sikkerhed på dagsorden, det kunne man måske godt arbejde på at få ind.**
      4. Kursus i risikoanalyse – *udsat*

1. **Økonomi**
   * + 1. Saldobalance 31.12.2019  
          **Referat: Den øgede bevilling fra Justitsministeriet vil først blive effektueret fra 2. kvartal 2020. Derfor er der et mindre underskud pt. Vi overgår til vores nye banksamarbejde med Sparekassen Vendsyssel i løbet af 1. kvartal, og vi ser frem til at godt samarbejde med Sparekassens Pandrup Afd.**

**Kommentar. EDC skilter med, at de har en fond til almennyttige formål. Det bør vi spørge ind til.**

1. Forslag til Budget 2020. Tidligere fremsendt.
2. Ansøgning hos Justitsministeren
3. Støtte- og Samarbejdsaftale med Sparekassen Vendsyssel
4. **Rådets arbejde i fremtiden**
   * + 1. Rådets strategiske interesseområder
       2. Rådets ledelse
       3. Nye bestyrelsesmedlemmer  
          **Referat: Skal vi tage vores strategiske interesseområder op til revision og dermed om der skal justeres i Rådets vedtagne Mission. Peter og Sven kigger på teksten til næste møde, så en evt. ændring er klar til Repræsentantskabsmødet, 28. maj 2020.  
          I forbindelse med opstillingen af ny formand i Rådet har Erik erklæret sig villig til at stille op. Bestyrelsen bakker op om denne beslutning.**
       4. **Erik foreslår i øvrigt at vi søger et nyt medlem i bestyrelsen, der har et godt kendskab til svømmeundervisning.**

**Et ønske kunne også være at Beredskabsstyrelsen, der i forvejen sidder i Repræsentantskabet rykker ind i Bestyrelsen.**

1. **Kommende møder** 
   * + 1. Kommende bestyrelsesmøder i 2020
          1. 24. marts 2020
          2. 28. maj 2020 (Repræsentantskabsmøde)
          3. **Yderligere mødedatoer fastlægges på marts mødet.**
          4. **Referat: Emner til Repræsentantskabsmødet:**

**Actions Card op som indlæg på repræsentantskabsmødet.   
Udsatte grupper og udsatte unge.   
Separat svømning for kvinder og for mænd.**

**Noget for tosprogede.**

**Inviterer de handicappede og evt. lave en lille video med oplægget, som de, der ikke kunne komme kunne, kan se.**

**DUS med vand. Kunne være en titel.**

**Det tager kun 20 sek at drukne. John vil gerne lave et indlæg på det. Godt emne til en evt. konference om emnet. På baggrund af en invitation fra WHO tager John til Minsk, Hviderusland for at deltage i et møde om drukning og forebyggelse. John har i øvrigt inviteret medlemmer af den tyske livredningsorganisation til komme til Nordsjælland for at blive undervist i kystredning i foråret. Formålet er blandt andet at skabe en bedre kontakt til de tyske livreddere og derigennem at komme ud til de tyske turister.**

1. **Evt.**

ap/03.02.20